GRB

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKI NAČELNIK

KLASA: 604-01/20-01/2

URBROJ: 2186-06-02/1-20-3

Petrijanec, 15. listopada 2020.

Na temelju članka 1. Odluke o stipendiranju nadarenih učenika srednjih škola i studenata (»Službeni vjesnik Varaždinske županije« broj 69/18), točke 1. Odluke o raspisivanju natječaja za dodjelu stipendija nadarenim učenicima srednjih škola i studentima za školsku/akademsku 2020./2021. godinu i imenovanju Povjerenstva za provedbu natječaja i članka 48. Statuta Općine Petrijanec (»Službeni vjesnik Varaždinske županije« broj 16/13 i 52/17) dana 15. listopada 2020. godine, općinski načelnik objavljuje

**NATJEČAJ**

**za dodjelu stipendija nadarenim učenicima srednjih škola**

**i studentima za školsku/akademsku 2020./2021. godinu**

1. **PODACI O OPĆINI**

**Natječaj raspisuje:** OPĆINA PETRIJANEC

**Sjedište:** Vladimira Nazora 157, 42206 Petrijanec

**OIB:** 59042118698

**Broj telefona:** 042/714-769; 714-220**;**  Broj telefaxa: 042/714-391

**Internetska adresa:** www.petrijanec.hr

**Adresa elektroničke pošte:** opcina@petrijanec.hr

**Odgovorna osoba**: Željko Posavec, mag.ing.mech., općinski načelnik

Služba i osoba za kontakt: Jedinstveni upravni odjel, Ankica Košić, pročelnica

Sva pitanja možete poslati putem e-maila na adresu: [procelnik@petrijanec.hr](mailto:procelnik@petrijanec.hr)

1. **PRAVO ZA SUDJELOVANJE U NATJEČAJNOM POSTUPKU**

Utvrđuje se da se nadarenim učenicima srednjih škola i studentima za školsku/akademsku 2020./2021. godinu dodjeljuju stipendije koji ostvaruju pravo na istu na temelju članka 5. i 6. Odluke o stipendiranju nadarenih učenika srednjih škola i studenata (»Službeni vjesnik Varaždinske županije« broj 69/18 – u daljnjem tekstu: Odluka).

Pravo sudjelovanja u natječajnom postupku za dodjelu stipendije imaju učenici srednjih škola i studenti s prebivalištem na području Općine Petrijanec koji ispunjavaju slijedeće opće uvjete (članak 5. Odluke):

* da imaju status redovitog učenika ili studenta,
* da nisu korisnici neke druge stipendije za vrijeme dodjele i korištenja stipendije koju dodjeljuje Općina Petrijanec.

**Pravo sudjelovanja u natječajnom postupku za dodjelu stipendije imaju (članak 6. Odluke):**

1. redoviti učenici prvog razreda srednje škole ako im je prosjek ocjena iz svih razreda osnovne škole (od 1. do 8. razreda) najmanje 4,50
2. redoviti učenici drugog, trećeg ili četvrtog razreda ako im je prosjek ocjena iz prethodnog završenog razreda srednje škole najmanje 4,60
3. redoviti studenti sveučilišnih (preddiplomskih i integriranih) i stručnih studija:

* na prvoj godini ako im je prosjek ocjena srednjeg školovanja (od 1. do 4. razreda) najmanje 4,60
* na drugoj godini ako im je prosjek ocjena prethodno završene prve godine studija najmanje 3,00
* na trećoj ili četvrtoj godini ako im je prosjek ocjena s prethodno završenih godina studija najmanje 3,00

1. redoviti studenti diplomskih sveučilišnih studija i specijalističkih diplomskih stručnih studija:

* na prvoj godini ako im je prosjek ocjena s prethodno tri, odnosno četiri godine preddiplomskog ili stručnog studija najmanje 3,00
* na drugoj godini (ako diplomski studij traje 2 godine) ako im je prosjek ocjena s prethodno završenih četiri godine studija najmanje 3,00

1. **KRITERIJI ZA DODJELU STIPENDIJA**

Na temelju članka 8. Odluke o stipendiranju nadarenih učenika srednjih škola i studenata (»Službeni vjesnik Varaždinske županije« broj 69/18) kriteriji za utvrđivanje Liste kandidata za dodjelu stipendije nadarenim učenicima srednjih škola i Liste kandidata za dodjelu stipendija nadarenim studentima su:

* uspjeh na školovanju odnosno na studiju:

|  |  |
| --- | --- |
| Ocjena | Bodovi |
| 3,00 – 3,49 | 5 |
| 3,50 – 3,74 | 10 |
| 3,75 – 3,99 | 15 |
| 4,00 – 4,24 | 20 |
| 4,25 – 4,49 | 25 |
| 4,50 – 4,74 | 30 |
| 4,75 – 4,99 | 35 |
| 5,00 | 40 |

* postignuti izvannastavni rezultati:

|  |  |
| --- | --- |
| * rad objavljen u domaćoj stručnoj publikaciji | 2 boda |
| * rad objavljen u inozemnoj stručnoj publikaciji | 4 boda |
| * stručni i znanstveni rad objavljen u domaćoj stručnoj publikaciji | 4 boda |
| * stručni i znanstveni rad objavljen u inozemnoj stručnoj publikaciji | 6 bodova |
| * sudjelovanje na stručnim istraživanjima i projektima u zemlji | 6 bodova |
| * sudjelovanje na stručnim istraživanjima i projektima u inozemstvu | 8 bodova |
| * nagrada rektora ili dekana | 8 bodova |
| * druge odgovarajuće nagrade i priznanja | 2 boda |
| * sudjelovanje na županijskom natjecanju | 2 boda |
| * sudjelovanje na državnom natjecanju | 4 boda |
| * sudjelovanje na međunarodnom natjecanju | 6 bodova |
| * osvojeno prvo, drugo ili treće mjesto na županijskom natjecanju | 4 bodova |
| * osvojeno prvo, drugo ili treće mjesto na državnom natjecanju | 6 bodova |
| * osvojeno prvo, drugo ili treće mjesto na međunarodnom natjecanju | 8 bodova |

1. **BROJ STIPENDIJA**

**Stipendije nadarenim učenicima srednjih škola i studentima se dodjeljuju** redovitim učenicima od prvog do četvrtog razreda srednje škole, redovitim studentima sveučilišnih (preddiplomskih i integriranih) i stručnih studija, redovitim studentima diplomskih sveučilišnih studija i specijalističkih diplomskih stručnih studija, s prebivalištem na području Općine Petrijanec koji ispunjavaju uvjete iz točke 2. ovog Natječaja.

1. **VISINA STIPENDIJE**

Utvrđuje se da se nadarenim učenicima srednjih škola i studentima za školsku/ akademsku 2020./2021. godinu dodjeljuje stipendija u visini mjesečnog iznosa:

Učenici srednjih škola:

* učenici srednjih škola sa sjedištem na području Varaždinske županije - visinu mjesečnog iznosa naknadno će odrediti Odlukom općinski načelnik po završetku natječaja
* učenici srednjih škola sa sjedištem na području Međimurske županije - visinu mjesečnog iznosa naknadno će odrediti Odlukom općinski načelnik po završetku natječaja
* učenici srednjih škola sa sjedištem izvan Varaždinske županije i Međimurske županije ili stranoj državi - visinu mjesečnog iznosa naknadno će odrediti Odlukom općinski načelnik po završetku natječaja

Studenti:

* studenti polaznici visokih učilišta sa sjedištem na području Varaždinske županije – 300,00 kuna
* studenti polaznici visokih učilišta sa sjedištem na području Međimurske županije – 350,00 kuna
* studenti polaznici visokih učilišta sa sjedištem izvan Varaždinske županije i Međimurske županije ili stranoj državi – 600 kuna

Konačan broj stipendija utvrditi će se utroškom sredstava iz proračuna Općine Petrijanec, a prema utvrđenoj rang listi kandidata.

1. **DOKAZI O ISPUNJAVANJU UVJETA**

Svi podnositelji prijava na natječaj za dodjelu stipendija nadarenim učenicima srednjih škola i studenata prilažu **dokumentaciju** u svrhu dokaza o ispunjavanju uvjeta i to:

* pisana prijava vlastoručno potpisana od podnositelja prijave (Obrazac I. – Prijava)
* preslik osobne iskaznice učenika, odnosno studenta i za oba roditelja, odnosno skrbnika,
* potvrdu srednje škole o upisu i statusu redovitog učenika i preslik svih svjedodžba sa završnom ocjenom,
* potvrdu fakulteta o upisu i statusu redovitog studenta sa iskazanim prosjekom svih ocjena i preslik indeksa sa ocjenama sa svih godina studija,
* dokaz o postignutim izvannastavnim rezultatima (ukoliko postoje),
* izjavu da nije korisnik neke druge stipendije za školsku godinu, odnosno akademsku godinu za koju se dodjeljuje stipendija (Obrazac II. – Izjava)

1. **ROK ZA DOSTAVU PRIJAVA**

Natječaj će se objaviti u javnom glasilu, na oglasnoj ploči i internetskim stranicama Općine Petrijanec, a otvoren je 20 dana računajući od idućeg dana od dana objave istog u javnom glasilu, na oglasnoj ploči i internetskim stranicama Općine Petrijanec.

1. **NAČIN PODNOŠENJA PRIJAVA**

Prijavu podnosi učenik i student osobno i dostavlja u pisanom obliku (na Obrascu I. -PRIJAVA) s priloženom dokumentacijom poštom preporučeno na adresu: Općina Petrijanec, Povjerenstvo za provedbu natječaja za dodjelu stipendija nadarenim učenicima srednjih škola i studentima, Vladimira Nazora 157, 42206 Petrijanec, u zatvorenoj omotnici s napomenom: **"**Prijava na natječaj za dodjelu stipendija nadarenim učenicima srednjih škola i studentima - NE OTVARAJ".

Obrazac prijave (Obrazac I.) nalazi se na internetskoj stranici Općine [www.petrijanec.hr](http://www.petrijanec.hr).

1. **POSTUPAK OTVARANJA I RAZMATRANJA PRIJAVA**

Postupak otvaranja i razmatranja prispjelih prijava provodi Povjerenstvo za provedbu postupka za dodjelu stipendija nadarenim učenicima srednjih škola i studentima po proteku roka za dostavu prijava na natječaj (u daljnjem tekstu: Povjerenstvo) (članak 13. Odluke).

U slučaju da je prijava podnijeta nepravovremeno ili nije priložena potrebna dokumentacija o ispunjavanju uvjeta za dodjelu stipendije propisana Odlukom o stipendiranju nadarenih učenika srednjih škola i studenata, ili učenik, odnosno student ne ispunjava opće uvjete za sudjelovanje u postupku za dodjelu stipendije, Povjerenstvo nakon otvaranja prijave istu ne razmatra (članak 16. Odluke).

Nakon razmatranja prispjelih prijava kandidata za dodjelu stipendija po vrstama iz članka 3. i utvrđivanja ispunjavanja uvjeta iz članka 5. i 6. Odluke o stipendiranju nadarenih učenika srednjih škola i studenata, Povjerenstvo utvrđuje Listu kandidata za dodjelu stipendije za svaku vrstu stipendije zasebno iz članka 3. Odluke (članak 17. Odluke).

Lista kandidata za dodjelu stipendija nadarenim učenicima srednjih škola i Lista kandidata za dodjelu stipendija nadarenim studentima objavljuje se na oglasnoj ploči u sjedištu Općine Petrijanec kao i na internetskoj stranici Općine Petrijanec.

1. **PRAVNA ZAŠTITA**

Svaki kandidat sa Liste kandidata za dodjelu stipendije može podnijeti pisani prigovor načelniku Općine Petrijanec u roku osam dana računajući od idućeg dana od objave Liste kandidata za dodjelu stipendije nadarenim učenicima srednjih škola i Liste kandidata za dodjelu stipendija nadarenim studentima (članak 17. Odluke).

Načelnik Općine Petrijanec donosi odluku o prigovoru u roku od osam dana od dana isteka roka za podnošenje prigovora na Listu kandidata za dodjelu stipendije. Odluka načelnika o prigovoru je konačna (članak 17. Odluke).

1. **UVID I INFORMACIJE**

Svi zainteresirani učenici srednjih škola i studenti mogu izvršiti uvid u Odluku o stipendiranju nadarenih učenika srednjih škola i studenata (»Službeni vjesnik Varaždinske županije« broj 69/18) na internetskoj stranici Općine Petrijanec [www.petrijanec.hr](http://www.petrijanec.hr).

**OPĆINSKI NAČELNIK**

**Željko Posavec, mag.ing.mech., v. r.**